Olen Brian Camenker.
Pereväärtuste kaitsjad palusid rääkida,
mida homoabielud on tähendanud Massachusettsile,
mis need esimese USA osariigina heaks kiitis.
Olen pereväärtuste eest seisva ühenduse MassResistance juht.
Oleme kaitsnud vanemate õigusi koolis ja pereväärtusi
ligi 20 aastat. Kõigil, kes mõtlevad,
et homoabielud ei mõjuta keskmise kodaniku elu,
tasub mõelda, mida need on teinud Massachusettsiga.
Nende mõjul on igaüks sunnitud homoseksuaalsust aktsepteerima.
Uusi radikaalseid nõudmisi muudkui tuleb.
Massachusettsi ülemkohus teatas 18.11.2003,
et homoabielude keelamine on vastuolus põhiseadusega.
Homoabielusid hakati korraldama juba poole aasta pärast,
hoolimata avalikust pahameelest. See oli alles algus.
Peagi pärast homoabielude otsust
hakkas juhtuma gümnaasiumides.
2003. a detsembri algul tähistati koolides homoliitude heakskiitu.
Noortele jagati rahvuslike homoühenduste brošüüre,
kus väideti, et nad on ühiskonna normaalne osa.
Lastele jagati koolis homoühenduse Glad brošüüri Abielu müüdid,
kus muudeti küsitavaks abielu mõte soo jätkamiseks,
ning laps tunneb end paremini, kui teda kasvatavad ema ja isa.
Jagati ka muid lendlehti.
Mõne kuu pärast toodi see põhikooli.
Osariigi koolides tuuritas näidend "Perekonna moodustab armastus",
millega püüti homoabielusid laste teadvuses normaalseks muuta.
Brookline'i kooli 8. klassi õpetaja rääkis 2004. a septembris
rahvuslikus National Public Radios,
et otsus homoabielude kohta
võimaldab õpetada homoseksuaalsusest.
Ta ütles: "Ärge jamage. See on legaalne."
2005. a võeti see algklasside õppekavva.
Erimeelseid lapsevanemaid koheldi vaenulikult.
Lexingtonis jagati lasteaedadele pildiraamatuid "Kes on peres?"
Neis räägiti, et homopaarid on samasugune pere nagu teisedki.
Raamatus näidati lastele pilte kahe ema ja kahe isa peredest.
David Parker nõudis lasteaialt infot, millal seda lastele õpetatakse,
et ta võiks oma poja tolleks päevaks koju jätta.
Lasteaia juhid lasid ta vahistada, ja ta veetis öö türmis,
kuna ta ei lõpteanud oma nõudmisi.
See pahandas osariigi vanemaid, kuid lasteaed järele ei andnud.
Järgmisel aastal loeti sama kooli 2. klassi õpilastele
raamatut "Kuningas & kuningas" kahest mehest,
kes armuvad ja abielluvad. Lõpus oli pilt suudlevatest meestest.
Robb ja Robin Wirthlin esitasid kaebuse,
kuid kooli väitel polnud neil kohust teatada.
Parkerid ja Wirthlinid kaebasid linna ja kooli kohtusse.
Neid toetasid teisedki vanemad.
2007. a otsustasid osariigi kohtunikud,
et kuna homoabielud on Massachusettsis legaalsed,
on koolid kohustatud neid laste seas normaliseerima.
Seetõttu pole koolidel kohustust asjast teavitada
ega pakkuda võimalust tunnist puududa, isegi mitte algkoolis.
Kohtu väitel on homoseksualismi aktsepteerimine
hea kodaniku kohus.
Ka koolide raamatukogud on radikaalselt muutunud.
Homoabielusid normaliseeritakse kõigi kooliastmete raamatuis.
Paljudes osariigi kooliraamatukogudes hakkas levima suur ja läikiv
homoabielusid ülistav raamat "Kurameerimine võrdõiguslikkusega."
Selle tarnis koolidesse suur homoaktivistide rühmitus.
Raamat õpetab, et homoabielud on suur võit kodanikeõigustele.
Homoaktivistidest õpetajad hakkasid näitama õpilastele pilte
oma samasoolistest abikaasadest ja neid kooliüritustele tooma.
Kui homoabielusid keelustav põhiseadusemuudatus hoogu sai,
sunniti õpilasi aktiivselt homoabielusid toetama.
Koolilapsi veendi osalema pride-paraadidel
homoabielusid pooldavate plakatitega. See pole veel kõik.
Mõjud ärielule ja ettevõtteile olid ettearvamatud.
Kõik Massachusettsi kindlustusfirmad
peavad nüüd kindlustuskaitses homopaare tunnustama
nii sõiduki-, tervise-, elu- kui teistes kindlustustes.
Ettevõtted peavad tunnustama homodest abielupaare
töötajaile ja klientidele suunatud privileegides ja tegevuses.
Sind võidakse vallandada,
kui usu alusel homoabielude vastu oled.
2009. a vallandati ühe Bostoni ettevõtte töötaja,
kui ta kolleegi küsimusele vastates homoabielude suhtes
erinevat vaatenurka väljendas. Juhtumit arutati kohalikes uudistes.
Vallandamiskirjas öeldi, et töötaja kommentaar oli sobimatu,
"kuna homoabielud on Massachusettsis legaalsed."
Pulmatööstus peab muidugi õilsalt homokogukonda teenindama.
Pulmapiltnikud, peosaaliomanikud, korraldusärid ja teised
peavad diskrimineerimissüüdistuse ohus homopulmi aktsepteerima.
Homoaktivistid testivad äride tolerantsi.
Aktivistid suudlevad ja embavad üksteist restoranides ja baarides,
et selgitada, kas nende võrdõiguslikkus on reaalne.
Kui see nii pole, võib ettevõte trahvi saada.
Advokaatide seas ja kohtusüsteemis
on mõjud tähelepanuväärsed.
Massachusettsi advokaadieksam
testib juristide ekspertiisi homoabieluseaduste suhtes.
2007. a põrus üks Bostoni mees eksamil läbi,
kuna keeldus vastamast homoabielude küsimusele.
Bostoni firmades pereõigust praktiseerivad juristid
peavad endisest tihemini osalema homoabieluseminaridel.
Homode pereõigusega seonduv
on tugevalt Massachusettsi kohtusüsteemi juurutatud.
Mitmed homokohtunikud jälgivad osariigi perekohtute tegevust.
Muutus käivitus pea koheselt pärast homoabielude legaliseerimist.
See algas valitsushoonest ja levis kõigisse ametkondadesse.
Esimesed šokeerivad muutused puudutasid abieluluba.
Seal ei seisa enam "mees" ja "naine", vaid "osapool A" ja "osapool B".
Osariigi rahukohtunikel kästi
vaatamata usulistele veendumustele
homosid paari panna.
Mõned pidid ametist loobuma.
Hirmu atmosfääri tõttu kardavad eri tasandi poliitikud
avaldada eriarvamust ja kritiseerida homoliikumist.
Ametnikud kardavad süüdistusi "õiguste röövimises".
Hirm on lämmatanud igasuguse mõistliku arutelu
homoseksuaalsust puudutavatel teemadel.
Pereväärtuste toetajad kogevad hirmutamist.
Pride-paraadidel osalenud poliitikute ja kandidaatide hulk
on viimaseil aastail kasvanud.
Igal aastal kogunevad linnavolinikud Bostonis pride-nädala alguses
linnavalitsuse ette homode vikerkaarelippu austama,
mis seejärel terve nädala Bostoni linnavalitsuse ees lehvib.
Isegi konservatiivsed vabariiklased on järele andnud.
2009. a aprillis rääkis Massachusettsi vabariiklaste esimees
intervjuus homolehele,
et partei pole enam vastu homoasjadele, nagu homoabielud.
Nüüd osalevad pride-paraadidel isegi mõned vabariiklased.
Sel kõigel on olnud suur mõju osariigi valitsusele.
Aasta pärast homoabielude seadustamist
korraldati Massachusettsi adopteerimisettevõtete töötajaile
massiline indoktrinatsioon HLBT noorte kohta.
Kursusi korraldas radikaalne rahvuslik homo ja lesbi töörühm.
Rõhutati, et lastega töötajad tuleb homoseksuaalide
ja transvestiitide normaalsusega läbi immutada.
2006. a nimetas Massachusettsi Sotsiaalamet
abielus homopaari aasta perekonnaks.
Paar oli adopteerinud osariigi kaudu beebi
väidetavalt lapse bioloogiliste vanemate tahte vastaselt.
Adopteerimisele järgnenud päeval
soovitas osariik paarile teise lapse adopteerimist.
Riigi rahastatud adopteerimisfirma MARE,
mille logol on kaks meest ja laps,
on propageerinud HLBT peresid. Firma korraldab pidusid,
kus homopaarid kohtuvad adopteerida antud lastega.
Sünnitunnistusel ei seisa enam "ema" ja "isa",
vaid "ema / esimene vanem" ja "isa / teine vanem".
Lapse vanemateks võib nüüd märkida kaks ema või kaks isa.
Homoadoptiivvanemad võivad muuta
lapse olemasolevat sünnitunnistust.
Adopteerimisfirmad on teatanud,
et üle 40% adopteerijaist on homopaarid.
Ebaametlike andmete järgi
eelistavad paljud adopteerimisfirmad homopsid heteropaaride arvel.
Asi omandab üha radikaalsemaid jooni. 2013. a 15. mail
rääkis Massachusettsi Laste- ja Pereasjade ameti esindaja
Bostoni Adovkatuuri foorumis,
et amet sõelub välja adoptiiv- ja kasuperesid,
kes ei aktsepteeri ega toeta oma kasulaste HLBT-määratlust.
Homoabielude otsus on mõjutanud haiglaid ja rahvatervise küsimusi
ning muutnud neid.
Rahvatervis on muutunud.
2007. a rääkis Massachusettsi Rahvaterviseameti meesjuht,
kes on abielus mehega, grupile gümnaasiumiõpilastele
osariigi rahastatud noorte pride'i üritusel:
"On imetore homo olla."
Ta lubas kindlustada, et kõigile jätkub HIV teste.
Siiski kadus abieluloa saamiseks nõutud suguhaiguste test
viis kuud pärast homoabielude aktsepteerimist kasutuselt.
Seaduseelnõu kiitis vaikselt heaks ka kuberner Mitt Romney.
Samal ajal kasvas Massachusettsi Rahvatervishoiuameti andmeil
homomeeste haigestumine süüfilisse ja teistesse suguhaigustesse.
Homode perevägivallast on saanud nii suur probleem,
et sellele on osariigi eelarves oma fond eraldatud.
Selle tarbeks eraldatakse igal aastal miljoneid dollareid.
Probleem on nii hulluks muutunud, et enam-jaolt riigi rahastatud
homode pere- ja paarisuhte vägivalda puudutavaid brošüüre
jagatakse paljudel avalikel homoüritustel,
kaasa arvatud lastele noorte pride-üritustel.
Mõjuvaimalt tõestab Terviseameti kontrolli alt väljumist
"Väike must raamat", mida jagati Brookline'i Keskkooli teismelistele
2005. a 30. aprillil.
Selle koostasid Massachusettsi Terviseamet
ja Bostoni linna tervishoiuosakond
koos eraõiguslike homoühendustega.
Brošüüris anti poistele soovitusi,
kuidas seksida meessoost isikutega.
Seal loetleti ka Bostoni baare,
kus noored mehed võivad anonüümseks seksiks kohtuda.
Brošüüris peetakse abieluõigust "oluliseks väljakutseks ajal,
mil on lahe homo olla."
Terviseameti sõnum noortele oli:
"Sul on õigus nautida [homo-] seksi ilma häbi ja sildistamiseta"
ja "Sul on õigus saada su soovidele vastavaid turvaseksimaterjale".
Brošüür oli nii rõve ja vastik, et kui selle meediale tõime,
püüdis tollane kuberner Mitt Romney oma valitsust sellest distantseerida.
Homoabielude seadustamisest õhutatuna jätkub radikaalne liin.
Massachusettsi Tervishoiuameti ametliku poliitika järgi
ei tohi homoseksuaalsusega seotud kohutavaid taude ja teemasid
pidada rahvatervise probleemiks.
Tervishoius ei tohi homoseksuaalsust sildistada ega piirata,
vaid tuleb suurendada homode tervishoiuressursse.
Haiglad on radikaliseerunud hämmastaval viisil.
HLBT-kogukonna terviseküsimustega arvestamise "vältimatuse" tõttu
on pea iga oluline Bostoni haigla
hakanud aktiivselt homoliikumist toetama,
näiteks pride-paraadidel osalemisega
ning homoürituste ja homode terviseseminaride korraldamisega.
Haiglate radikaliseerumine on olnud häiriv.
Kui hull olukord on? 2011. aastal
oli hinnatud Beth Israel Deaconess Haigla tuntud arst
haigla osalemise vastu pride-üritustel.
Ta hoiatas ka homoseksuaalsusega seotud terviseriskide eest.
Haigla ähvardas ta vallandada ja teatas, et homoabielud on legaalsed
ning tema märkused on "ahistavad ja diskrimineerivad".
Mõjud kirikutele ja kogudustele on olnud üllatavad.
Nüüd võivad ahistamise objektiks sattuda kogudused ja usurühmitused,
kes eitavad homoabielude legaalsust kasvõi oma ruumides.
2005. a korraldas Tremont Temple'i baptisti kogudus Bostonis
vaimse konverentsi homoseksuaalsuse ja homoabielude teemal.
Rohkem kui 100 homoaktivisti protestisid kiriku ees valjuhääldite
ja häbitute hüüdlausetega.
Märulipolitsei hoidis neid kirikusse tungimast.
Kirikuuksele veeti kirst: "Homofoobia on surmav".
2006. a korraldati kirikus
televiseeritud üritus traditsioonilise abielu kaitseks.
Aktivistid kandsid plakateid "Tsiviilabielu ei ohusta usuvabadust"
ning mõnitasid ja karjusid osalejate peale.
Samal aastal korraldas katoliiklik grupp Worcesteris
koosoleku traditsioonilise abielukäsitluse kaitseks.
Esimeste kõnede kõlades tormasid kohale homoaktivistid,
kes karjusid: "Silmakirjateenrid!" ja hõikusid jäledusi.
Korraldaja püüdis lavale tormanud märatsejat eemale juhtida.
Aktivist kaebas ta ründamise eest kohtusse.
Kohus vabastas ta pärast 4-päevast kohtuprotsessi süüdistusest.
Park Street Church piirneb ajaloolise Granary kalmistuga,
kuhu on maetud Samuel Adams ja teisi patrioote.
2009. a korraldati kirikus kursus homoseksuaalsusest loobunuile.
Homoaktivistid marssisid läbi kalmistu kirikusse
ja tekitasid akna vastu surutud valjuhääldiga kõrvulukustava heli,
et häirida ja terroriseerida kirikusviibijaid.
2012. a kirjutas katoliiklik kirik Acushnetis oma teatetahvlil:
"Kaks meest on sõbrad, mitte abikaasad".
Järgmisel päeval tabas kirikut siivutute telefonikõnede laviin.
Hoonet ähvardati maha põletada.
Pühapäevase missa ajal kogunesid homoaktivistid kirikusse
koguduseliikmeid häirima ja ähvardama.
2013. a võtsid homoaktivistid sihikule pastor Scott Lively,
kes kirjutas ja jutlustas homoliikumise vastu.
Ta oli äsja avanud Springfieldis misjonikeskuse ja kohviku.
Homoaktivistide rühmitus Occupy tuli terroriseerima hoones viibijaid.
Meie teada ei teinud politsei ühegi juhtumi puhul midagi
häirijate vahistamiseks või kohtu alla andmiseks,
kuigi enamiku juhtumite puhul oli kohal või naabruses politseinikke.
Meie tähelepanekute järgi
suhtus politsei homoaktivistidesse soosivalt.
Selleni viib homoabielude seadustamine.
Homoabielude seadustamisel on kahjulikke mõjusid
lisaks lastele ka ühiskonnale üldiselt.
Homoliikumise plaanid on olnud valmis juba aastaid.
Homoabielude aktsepteerimine oli alles algus.
2003. aastal, enne homoabielude heakskiitimist,
jagas mõjuvõimas Bostoni homorühmitus Glad
homoüritusel brošüüre
pika perspektiivi tegevusplaaniga.
Esikohal oli abielu. Seejärel HLBT-noored,
skaudipoisid, transvestiitide võrdõiguslikkus,
seadusandlus, immigratsioon, armee ja paljud teised asjad.
Nagu eelpool nägime, algab kõik sooneutraalsest abielust.
Samuti propageerivad nad koolides
agressiivselt homoseksuaalsuse normaliseerimist
kohutavate tagajärgedega. Riigi tellitud uurimuse järgi
kasvas Massachusettsi gümnasistide seas
end homoks määratlevate ja homosuhteid harrastanute arv
aastail 2005-2009 50% võrra.
Mida järgmiseks? Massachusettsis käib praegu
seksuaalpiiride ületamine igas võimalikus suunas.
Polügaamia pole enam eksootika. Seda muudetakse tavaliseks.
Havai kuberner möönis hiljuti,
et kui Havail seadustatakse homoabielud,
esitab homoliikumine järgmisena hagi polügaamia edendamiseks.
Homoliikumine populariseerib ka sadomasohhismi.
Pea kõigil pride-paraadidel on grupp,
kes edendab kahepoolsel nõusolekul põhinevat valu tekitamist.
Transvestiitlus oli alles hiljuti marginaalne käitumine.
Nüüd edendatakse seda riigivõimu kõrgeimal tasandil.
Mehed rõivastuvad naisteks ja saavad soovahetusoperatsioone.
Nad marsivad tänavail transvestiitide õiguste eest.
Nagu üha uuesti ja uuesti näeme,
on liikumise põhiobjektiks lapsed.
Pildil on mees Bostoni noorte-pride'i üritusel.
See on alles jäämäe tipp.
Mõne aasta eest intervjueeris Fox News meid
kohutava paljastuse teemal mainekas Bostoni lastehaiglas.
Poisid pildil olid identsed kaksikud. Üks neist otsustas tüdrukuks hakata.
Haigla rajas eelmurdeealistele soovahetuskliiniku,
kus lastele antakse puberteeti viivitavaid hormoone ja ravimeid.
Eesmärgiks leevendada hiljem keha moonutavaid operatsioone.
Haigla tegevust ülistati meedias.
Tänavu väljastas haridusosakond osariigi koolidele juhised,
mille järgi tüdrukurõivais poisid
peavad saama kasutada tüdrukute WCsid,
mängida tüdrukute võistkondades
ja neid tuleb nimetada tüdruku nimega ilma vanemate loata.
Eriarvamusel olevaid õpilasi või õpetajaskonda tuleb karistada
või erinevuskoolitusele saata.
Selline on uus ja uljas Massachusetts pärast homoabielude seadustamist.
Allakäiguspiraal on tõeline, nagu oleme osutanud.
Kui see mõnes osariigis heaks kiidetakse,
alustavad aktivistid seal ja naabruses koheselt tööd.
Kui homoabielud maad saavad, muutub ühiskond rõhuvaks
ja sunnib kodanikke seaduse jõul.
Kohtusüsteem radikaliseerub ja muutub arrogantseks.
Poliitikud muutuvad argpüksideks. Kui põhimõte juurutatakse,
hakkavad teised seksuaalkäitumise piirid kiiresti murenema.
Kodanikuõigustest ja võrdõiguslikkusest räägitakse palju,
kuid kaduma hakkavad mitmed tegelikud kodanikuõigused.
Traditsiooniliste väärtuste toetajad muutuvad teise klassi kodanikeks.
Asi on tegelikult selles,
et homoseksuaalsust püütakse legaliseerida
ja eriarvamusel olevad kodanikud ning sotsiopoliitilised
ja kaubanduslikud ametid sunnitakse seda aktsepteerima.
Kui koged asjas ohtu, ära raiska aega.
On äärmiselt tähtis oma rahvasaadikuga ühendust võtta.
Nad peavad kuulma sinu pahameelt, enne kui on liiga hilja.
Tõlge: Monika Jaaguri